THAI ประกาศยกเลิกไฟลท์ “กาฐมาณฑุ” หลังเหตุระทึกเครื่องบินตกในเนปาล
THAI ประกาศยกเลิกไฟลท์ TG320 "กาฐมาณฑุ-ไทย" ไม่มีกำหนด หลังเหตุระทึกเครื่องบินตกในเนปาล
13 มี.ค. 2561

สืบเนื่องจากกรณีอุบัติเหตุเครื่องบินสายการบิน US-Bangla ของบังกลาเทศเกิดอุบัติเหตุตกทางด้านทิศตะวันออกของรันเวย์ของท่าอากาศยานกาฐมาณฑุ ประเทศเนปาลวันนี้ ส่งผลให้ทางการเนปาลได้ประกาศปิดสนามบินอย่างไม่มีกำหนด
ทั้งนี้เพื่อให้เจ้าหน้าที่เข้าไปตรวจสอบและควบคุมดูแลความปลอดภัย เนื่องจากเป็นอุบัติเหตุที่เกิดขึ้นบริเวณไม่ไกลจากรันเวย์ที่ทำการบินมากนัก หากเปิดให้มีการทำการบินต่ออาจจะกระทบต่อความปลอดภัยด้านการบินของเที่ยวบินอื่นๆ
ล่าสุดมีรายงานว่า บริษัท การบินไทย จำกัด (มหาชน) หรือ THAI ประกาศยกเลิกเที่ยวบิน TG320 จากสนามบินตริภูวัน (กาฐมาณฑุ) เวลา 13.55 ถึง สนามบินสุวรรณภูมิ เวลาประมาณ 18.03 น. ออกไปอย่างไม่มีกำหนด จนกว่าจะสนามบินจะเปิดบริการอีกครั้ง